Diari Oficial de la Generalitat Valenciana


Sumari del DOGV 6798, del 18-06-2012 (2012/5975)

DECRET 97/2012, de 15 de juny, del Consell, pel qual s'inclou en el Catàleg de Forests de Domini Públic i d'Utilitat Pública de la Província d'Alacant la forest número AL128, denominada les Puntes de Gosàlvez, situada en el terme municipal del Campello i propietat d'este Ajuntament.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6798

Data del DOGV
:   18-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5975


Data del document
:   15-06-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 97/2012, de 15 de juny, del Consell, pel qual s'inclou en el Catàleg de Forests de Domini Públic i d'Utilitat Pública de la Província d'Alacant la forest número AL128, denominada les Puntes de Gosàlvez, situada en el terme municipal del Campello i propietat d'este Ajuntament.  
  
 [2012/5975]  
De conformitat amb el que disposen els articles 16 i 18 de la Llei 43/2003, de 21 de novembre, de la Generalitat, de Forests, i els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, relatius a la inclusió de terrenys forestals en el Catàleg de Forests de Domini Públic i d'Utilitat Pública de la Província d'Alacant i els seus efectes jurídics, la Conselleria d'Infraestructures, Territori i Medi Ambient ha instruït el corresponent expedient de declaració d'utilitat pública i inclusió en el Catàleg de Forests de Domini Públic i d'Utilitat Pública de la Província d'Alacant de la forest número AL128, denominada les Puntes de Gosàlvez, situada en el terme municipal del Campello i propietat d'este Ajuntament, en el qual ha quedat acreditada la transcendència hidrologicoforestal, així com les funcions ecològiques i socials de la forest, per la qual cosa procedix dictar el decret corresponent.  
En virtut d'això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 15 de juny de 2012,  
  
  
DECRETE  
  
Article 1. Declaració d'utilitat pública  
Es declara d'utilitat pública la forest número AL128, denominada les Puntes de Gosàlvez, situada en el terme municipal del Campello i propietat del seu Ajuntament, amb les parcel·les cadastrals següents: 262, 218, 217, 259, 258, 257, 263, 098, 111, 112, 123 (part), 127, 222, 246, 260, 199, 203, 211, 219, 198, 040, 043, 223, 224, 288, 304 (part) i 239, totes elles en el polígon 2.  
  
Article 2. Catalogació  
S'inclou en el Catàleg de Forests de Domini Públic i d'Utilitat Pública de la Província d'Alacant la forest número AL128, denominada les Puntes de Gosàlvez, amb la inscripció següent:  
1. Número: AL128.  
2. Denominació: les Puntes de Gosàlvez.  
3. Superfície pública: 116,028 hectàrees.  
4. Superfície total: 122,702 hectàrees.  
5. Pertinença: Ajuntament del Campello.  
6. Límits:  
a) Nord: propietat particular.  
b) Este: propietat particular.  
c) Sud: propietat particular i límit de l'autopista.  
d) Oest: propietat particular.  
7. Delimitació: sí (Orde de 30 de desembre de 1952, del Ministeri d'Agricultura).  
8. Amollonament: no.  
9. Terme municipal: el Campello.  
10. Partit judicial: Sant Vicent del Raspeig.  
11. Partit registral: el Campello.  
12. Servituds: les de pas.  
13. Característiques que motiven la seua catalogació:  
a) Protecció contra els processos erosius.  
b) Funcions ecològiques: constituïx un lloc que contribuïx a la preservació de la diversitat biològica i al manteniment dels processos ecològics.  
c) Funcions socials: suposa una zona de foment d'ús social, educatiu, recreatiu i cultural de la zona.  
  
  
  
DISPOSICIÓ FINAL  
  
Única. Efectes  
El present decret produirà efectes des de l'endemà de la publicació en el Diari Oficial de la Comunitat Valenciana.  
Contra el present decret, els interessats podran interposar recurs contenciós administratiu en el termini de dos mesos, comptats a partir de l'endemà de la publicació d'este decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei de Règim Jurídic de les Administracions Públiques i del Procediment Administratiu Comú.  
  
Valencia, 15 de juny de 2012  
  
El president de la Generalitat,  
ALBERTO FABRA PART  
  
La consellera d'Infraestructures,   
Territori i Medi Ambient,  
ISABEL BONIG TRIGUEROS